በሀገራችን የመኸር ምርት 12 በመቶ ማደጉን በቅድመ ግምገማ ተረጋገጠ-ጠቅላይ ሚኒስትር
በአገራችን ታሪክ ታይቶ የማይታወቅ የመኸር ምርት በ12 ዕድገት መመዝገቡን የቅድመ ምርት ግምገማ ውጤት ማሳየቱን ጠቅላይ ሚኒስትር አስታወቁ ፡፡ጠቅላይ ሚኒስትር ኃይለማሪያም ደሳለኝ ዛሬ ከጋዜጠኞች ጋር ባደረጉት ቃለ ምልልስ እንደገለጹት፤ የመኸሩ¸ምርት አሁን በደረሳቸው ቅድመ ግመገማ ግመታ መረጃ መሰረት ከ12 በመቶ በላይ ዕድገት ያሳያያል ተብሎ ይጠበቃል ፡፡ምርቱም በዋና ዋና አምራች በሚባሉ የአገራችን አከባቢዎች የሚታይ መሆኑን ጠቁመዋል ፡፡ከአጠቃላይ ግብርና ምርት የመኸሩ ብቻ 12 በመቶ ነው ያሉት አቶ ኃይለማሪያም ደሳለኝ ፤የበልግና የመስኖ ምርት በሚጨመርበት ጊዜ ከፍተኛ እንደሚሆን አመልክተዋል ፡፡ይህም አገሪቱ የግብርና ዕድገት ማሳየት ከጀመርንበት ጊዜ ጀምሮ የመጀመሪያው ትልቁ ዕድገት ተብሎ ይወሰዳል ሊሉ አስታውቀዋል ፡፡አርሶ አደሩ በአገሪቱ የነበረው የነበረው ምቹ የዝናብ ስርጭት ተጠቅሞ ያፈራውን ሰብል በአንዳንድ ቦታዎች ላይ የተለያዩ ዘመናዊ የአጨዳ ማሽነሪዎችንና ከምባይነሮችን በመጠቀሙ  መሆኑን አስረድተዋል ፡፡እንደዚሁም ግብርናው ወደ መካናይዜሽን ለመለወጥ የግል ባለሃብቶች፣ መንግስት ፣የህብረት ስራ ማህበራት ማሽኖቹን ገዝተው በስፋት ያሰማሩበት ሁኔታ እንደነበረም ገልጸዋል፡፡በየገጠሩ በነበሩ አለመረጋጋቶች ምክንያት አርሶ አደሩ በምርት ተግባር ላይገባ ይችላል የሚል ግምት ነበረ ቢሆንም ፤በአብኛው ቦታ ላይ የመኸር ምርት ላይ አርሶ አደሩ በንቃት በመሳተፉ የመጣ ውጤት መሆኑን ነው ያብራሩት  ፡፡ከኢንዱስትሪ ልማት  ፍጥነት አኳያም የማዕከላዊ ስታስቲክስ ኤጀንሲ ባጠናው ጥናት መሰረት እያንዳንዱ ፋብሪካ የምርታማነት መጠን አለመቀነሱን አስታውቀዋል፡፡ እንዲያውም በአንዳንድ ቦታዎች ላይ ጨምሯል ነው ያሉት ፡፡ከዛም ባለፈ 2008 ዓመተ ምህረት አዳዲስ ኢንቨስትመንት በስፋት የገቡበት ዓመት ነው ያሉት ጠቅላይ ሚኒስትሩ ኢንዳስትሪ ፓርኮች በብዛት የገቡበተ ዓመት እንደሆነም ነው ለአብነት የጠቀሱት ፡፡በሁከቱ ሳቢያ በቃጠሎ ምክንያት ወደ ስራ ላይገቡ ይችላሉ ተብሎ የተገመቱ 26 ኢንዳስትሪዎችና የአበባ እርሻ ልማቶችም መንግስት 450 ሚሊየን ብር በመካስ በሁለት ወር ውስጥ ወደ ስራ እንዲገቡ ማድረጉን አስታውቀዋል ፡፡በዚህም የተወሰነ መዛነፍ ሊኖር ይችላል ያሉት አቶ ኃይለማሪያም ፤ከአጠቃላይ የኢንዳስትሪ ሴክተር ጉዳይ ሲታይ ግን የከፋ ጉዳት ደርሷል ሊባል እንደማይችል አስረድተዋል ፡፡በአገልግሎቱ ደግሞ ገና ውጤቱ ወደፊት የሚታይ ቢሆንም በቱሪዝምና በአገልግሎት ሴክተር የተወሰነ መደናገጥ እንደነበረ ነው የገለጹት ፡፡የቱሪዝም ሴክተሩም ደረጃ በደረጃ ወደነበረበት እየተመለሰ በመሆኑ ባለፈው ሩብ በጀት ዓመት 250ሺህ ቱሪስት አገራችንን መጎብኘታቸውን ጠቅሰዋል ፡፡ይህም ዘንድሮ ከ800ሺህ እስከ 900ሺህ ቱሪስት ሊጎበኝ እንደሚችል የሚያሳይ ነው ያሉት  ፡፡ከውጭ ምንዛሬም አኳያ ኤክስፖርቱ ከዓምናው ጋር ተመሳሳይ ሆኖ እየሄደ ነው ያለው ብለዋል ፡፡ጠቅላይ ሚኒስትሩ በአጠቃላይ በሀገሪቱ ኢኮኖሚ ላይ የከፋ ጉዳት አለመድረሱን ነው ያመለከቱት ፡፡ 